CELEX: 32005R2068
Language: fi
Date: 2005-12-16 00:00:00
Title: Komission asetus (EY) N:o 2068/2005, annettu  16 päivänä joulukuuta 2005 , tuontitodistusten myöntämisestä asetuksen (EY) N:o 1982/2005 mukaisesti avatussa yksipuolisessa tariffikiintiössä tuodulle valkosipulille

17.12.2005   
            
            
               FI
            
            
               Euroopan unionin virallinen lehti
            
            
               L 331/16
            
         
      KOMISSION ASETUS (EY) N:o 2068/2005,
   annettu 16 päivänä joulukuuta 2005,
   tuontitodistusten myöntämisestä asetuksen (EY) N:o 1982/2005 mukaisesti avatussa yksipuolisessa tariffikiintiössä tuodulle valkosipulille
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon valkosipulin tuonnissa sovellettavan yksipuolisen tariffikiintiön avaamisesta ja hallinnoinnista 5 päivänä joulukuuta 2005 annetun komission asetuksen (EY) N:o 1982/2005 (1) ja erityisesti sen 6 artiklan 3 kohdan,
   sekä katsoo seuraavaa:
   Perinteisten ja uusien tuojien jäsenvaltioiden toimivaltaisille viranomaisille asetuksen (EY) N:o 1982/2005 4 artiklan 1 kohdan mukaisesti jättämät tuontitodistushakemukset ylittävät käytettävissä olevat määrät. Sen vuoksi olisi määritettävä, missä määrin todistuksia voidaan myöntää,
   ON ANTANUT TÄMÄN ASETUKSEN:
   1 artikla
   1.   Perinteisten tuojien asetuksen (EY) N:o 1982/2005 4 artiklan 1 kohdan mukaisesti hakemat tuontitodistukset, joita koskevat hakemukset jäsenvaltiot ovat toimittaneet komissiolle 15 päivänä joulukuuta 2005, myönnetään siten, että haetuista määristä hyväksytään 2,362 prosenttia.
   2.   Uusien tuojien asetuksen (EY) N:o 1982/2005 4 artiklan 1 kohdan mukaisesti hakemat tuontitodistukset, joita koskevat hakemukset jäsenvaltiot ovat toimittaneet komissiolle 15 päivänä joulukuuta 2005, myönnetään siten, että haetuista määristä hyväksytään 0,639 prosenttia.
   2 artikla
   Tämä asetus tulee voimaan 17 päivänä joulukuuta 2005.
   Sitä sovelletaan 31 päivään maaliskuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2005.
      
         
            Komission puolesta
         
         J. M. SILVA RODRÍGUEZ
         
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 318, 6.12.2005, s. 8.